የኤርትራ መንግስት አሰልጥኖ የላካቸው የሽብር ተላላኪዎች በቁጥጥር ስር ዋሉ
ተጠርጣሪዎቹ ስማቸውን በመቀየር የኤርትራ የጉዞ ሰነድ ተዘጋጅቶላቸው ከአስመራ ወደ ዩጋንዳ፣ ከኬንያ በተሽከርካሪ  በሞያሌ በኩል ድንበር ተሻግረው በደቡብ ክልል ደቡባዊ ጫፍ በሚገኝ ጫካ ውስጥ ለሽብር ሲዘጋጁ መቆየታቸውን የጋራ ግብረ ሃይሉ አስታውቋል።ግብረ ሃይሉ በመግለጫው እንዳስታወቀው፤ በሻዕቢያ የተለያየ የሽብር ስልጠና ሲሰጣቸው ከቆዩት መካከል ከመነሻ እሰከ መድረሻቸው ድረስ በብሔራዊ የመረጃና ደህንነት አገልግሎት የክትትል ጥላ ስር ነበሩ።የጋራ ግብረ ሃይሉ ሚያዝያ 28 ቀን 2008 ዓ.ም ባደረገው ዘመቻ አብዛኞዎቹን ተጠርጣሪዎች ካሰባሰቡት የጦር መሳሪያና ሌሎች ቁሳቁሶች ጋር በቁጥጥር ስር አውሏል፤ በወቅቱ ለማምለጥ የሞክሩትም ተገድለዋል።የኤርትራ መንግስት የኢትዮጵያን ሰላምና ደህንነት ለማወክ በሰሜኑ የአገሪቷ ክፍል በተደጋጋሚ ሙከራ ማድረጉን ያስታወሰው መግለጫው፤ በመከላከያ ኃይል፣ በትግራይና በአማራ ክልሎች ፈጥኖ ደራሾች ሊከሽፈ መቻሉን አመልክቷል።በአዲስ መልክ በደቡብ የአገሪቷ ክፍል የተሞከረው የሽብር ሴራ በተደረገው ክትትል መክሸፉን ግብረ ኃይሉ ጠቁሞ፤ በቁጥጥር ስር በዋሉት ተጠርጣሪዎች ላይ የተጀመረው ምርመራ እንደሚቀጥል አረጋግጧል።(ኢዜአ)